Diari Oficial de la Generalitat Valenciana


Sumari del DOGV 7029, del 22-05-2013 (2013/5250)

RESOLUCIÓ de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5250


Data del document
:   20-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014. [2013/5250]  
La Llei Orgànica 2/2006, de 3 de maig, d'Educació, dedica el capítol IV del títol I a les ensenyances de batxillerat. Al seu torn, l'article 120.4 disposa que els centres, en l'exercici de la seua autonomia, poden adoptar experimentacions, plans de treball, formes d'organització o ampliació de l'horari escolar en els termes que establisquen les administracions educatives, sense que, en cap cas, s'imposen aportacions a les famílies ni exigències per a les administracions educatives.  
El Reial Decret 1467/2007, de 2 de novembre, pel qual s'establix l'estructura del Batxillerat i se'n fixen les ensenyances mínimes, disposa en l'article 16 que, a l'establir el currículum del Batxillerat, les administracions educatives fomentaran l'autonomia pedagògica i organitzativa dels centres, afavoriran el treball en equip del professorat i estimularan l'activitat investigadora a partir de la seua pràctica docent. Els centres docents desplegaran i completaran el currículum adaptant-lo a les característiques de l'alumnat i a la seua realitat educativa.  
El Decret 102/2008, d'11 de juliol, del Consell, pel qual s'establix el currículum del Batxillerat a la Comunitat Valenciana, concreta els preceptes anteriors. Així mateix, en l'article 16.5 afig que la conselleria competent en matèria d'educació afavorirà l'elaboració de projectes d'innovació.  
Vista la sol·licitud de l'IES número 1 de Cheste, i l'aprovació del Claustre i del Consell Escolar, referents a la implantació d'un programa experimental de Batxillerat d'excel·lència durant el curs 2013-2014.  
  
Vista la proposta de les direccions generals de Centres i Personal Docent, i d'Innovació Ordenació i Política Lingüística de data 17 de maig de 2013, de conformitat amb esta, en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Autoritzar la implantació d'un programa experimental de Batxillerat d'excel·lència en l'IES número 1 (Cheste), amb codi de centre 50769510. La implantació de les ensenyances del primer curs del programa es realitzarà durant el curs 2013-2014, mentres que les ensenyances del segon curs del programa començaran a impartir-se en el curs 2014-2015.  
  
Segon  
1. El programa experimental de Batxillerat d'excel·lència tindrà una duració de dos cursos escolars.  
2. En cada un dels dos cursos, les activitats lectives per a impartir les diferents matèries de Batxillerat es distribuiran en horari de matí. En horari de vesprada, i durant una o dos hores diàries, es realitzaran activitats d'enriquiment curricular i aprofundiment amb l'alumnat matriculat en el programa.  
3. El currículum de Batxillerat s'ajustarà al que disposa el Decret 102/2008, d'11 de juliol, del Consell, pel qual s'establix el currículum del Batxillerat a la Comunitat Valenciana, així com a la normativa general en matèria de matèries optatives, d'avaluació, i d'organització i funcionament d'estes ensenyances a la Comunitat Valenciana.  
  
  
Tercer  
1. Per a la impartició d'este programa es constituirà una unitat mixta de Batxillerat en el curs 2013-2014, i una unitat mixta de Batxillerat addicional en el curs 2014-2015, per a impartir respectivament els dos cursos del programa.  
2. En el programa de Batxillerat d'excel·lència s'oferiran les modalitats de Batxillerat prèviament autoritzades en el centre.  
  
Quart  
1. Ateses les característiques del programa, este estarà orientat cap a l'alumnat que reunisca les característiques següents:  
a) Una nota mitjana mínima de 8 punts en quart curs d'Educació Secundària Obligatòria.  
b) Una qualificació mínima de 7 punts en les matèries de quart curs d'Educació Secundària Obligatòria següents: Matemàtiques, Castellà: llengua i literatura, Valencià: llengua i literatura, Ciències Socials, Geografia i Història, i Llengua Estrangera.  
2. L'alumnat que desitge matricular-se en este programa haurà de sol·licitar plaça en ensenyances de Batxillerat en l'IES número 1 de Cheste, participant en el procediment d'admissió establit per la resolució dictada per la direcció territorial competent, per la qual s'establix el calendari i el procediment d'admissió de l'alumnat en centres públics i centres privats concertats, no universitaris, per al curs corresponent.  
  
3. El procediment i els criteris d'admissió seran els establits per la normativa vigent per a les ensenyances de Batxillerat, tenint en consideració les peculiaritats de caràcter singular establides pel consell escolar del centre per al desenrotllament d'este programa experimental.  
  
  
Quint  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Sext  
Esta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs acadèmic 2013-2014.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució esgota la via administrativa i en contra es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 20 de maig de 2013.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.